钦定古今图书集成/明伦汇编/氏族典/第335卷 > 刘臻
## 钦定古今图书集成/明伦汇编/氏族典/第335卷 > 刘臻

按《隋书刘臻传》，“臻字宣挚，沛国相人也。父显，梁寻阳
太守。臻举秀才，为邵陵王东阁祭酒。元帝时迁中书
舍人。江陵陷没，复归萧察，以为中书侍郎。周冢幸宇
文护辟为中外府记室。后为露门学士，封饶阳县子。
高祖受禅，进爵为伯。皇太子勇引为学士，甚亵狎之。
臻无吏干，又性恍惚，耽悦经史，终日覃思，至于世事”，
多所遗忘。性好啖蚬，以音同父讳，呼为“扁螺。”其疏放
多此类也。精于两《汉书》，时人呼为“汉圣。”开皇十八年
卒。